“บช.น.” จัด 3 กองร้อย รับมือม็อบรวมตัวหน้าศาล รธน. ลุ้นคำวินิจฉัย “นายกฯ” พรุ่งนี้
“บช.น.” จัด 3 กองร้อย รับมือม็อบรวมตัวหน้าศาล รธน. ลุ้นคำวินิจฉัย “นายกฯ” พรุ่งนี้ 
“บช.น.” จัด 3 กองร้อย รับมือม็อบรวมตัวหน้าศาล รธน. ลุ้นคำวินิจฉัย “นายกฯ” พรุ่งนี้
1 ธ.ค. 2563

พล.ต.ต.ปิยะ ต๊ะวิชัย รองผู้บัญชาการตำรวจนครบาล (รอง ผบช.น.) เปิดเผยระหว่างการตรวจความเรียบร้อยบริเวณศาลรัฐธรรมนูญ ซึ่งกลุ่มราษฎรได้นัดหมายรวมตัวชุมนุมในเวลา 14.00 น.ในวันพรุ่งนี้ (12 ธ.ค.63) เพื่อติดตามการอ่านคำวินิจฉัยความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี และรมว.กลาโหม กรณีใช้บ้านพักหลวงหลังเกษียณว่า จะใช้กำลังจากกองบังคับการตำรวจนครบาล 2 (บก.น.2) ในการดูแลความเรียบร้อยและความปลอดภัยเป็นหลัก และเสริมกำลังด้วย บช.น. หากไม่เพียงพอมีกำลังสนับสนุนจากกำลังอื่นๆ เบื้องต้นเตรียมไว้ผลัดละ 3 กองร้อย
 “เตรียมกำลังไว้เพียงพอตามสถานการณ์และลักษณะกายภาพของพื้นที่” พล.ต.ต.ปิยะ กล่าว
ทั้งนี้ ศาลรัฐธรรมนูญถือเป็นสถานที่ราชการ และต้องระวังการละเมิดอำนาจศาล เนื่องจากตามมาตรา 7 พ.ร.บ.ชุมนุมสาธารณะ ห้ามชุมนุมพื้นที่บริเวณศาล เว้นแต่จะได้รับอนุญาต
พล.ต.ต.ปิยะ ระบุอีกว่า หวังว่ากลุ่มผู้ชุมนุมจะชุมนุมโดยสงบและปราศจากการก่อความเดือดร้อนในทุกๆ ด้าน โดยมีความเป็นห่วงในเรื่องของการจราจร เนื่องจากถนนแจ้งวัฒนะมีการจราจรค่อนข้างหนาแน่นและสาหัสอยู่แล้ว หากผู้ชุมนุมลงมาพื้นผิวจราจรจะก่อความเดือดร้อนให้กับประชาชนทั่วไปค่อนข้างมาก